ועדת הכספים, כנסת 23, פרוטוקול מספר 18, 2020-04-06 12:00

עודד פורר: חברים, אנחנו פותחים את הדיון הבא בסדר-היום על התמודדות המגזר השלישי עם משבר הקורונה.

עודד פורר: מצטרף אלינו יושב-ראש הסוכנות היהודית, חבר הכנסת לשעבר יצחק בוז'י הרצוג.

עודד פורר: אני אתן לך לפתוח כדי לתאר את המצב ואז ידברו חברי הכנסת.

עודד פורר: בבקשה.

יצחק הרצוג: שלום לכולכם, חברותיי וחבריי חברי הכנסת, בפניכם אתגרים עצומים.

יצחק הרצוג: ועדת הכספים היא אולי המנוע העיקרי שמתמודד היום עם האתגר הכלכלי העצום של הקורונה, ואני חזק את ידיכם.

יצחק הרצוג: יחד איתנו הרבה מאוד אנשים שעוסקים במגזר השלישי, שזה המגזר של המלכ"רים, העמותות וארגוני החברה האזרחית.

יצחק הרצוג: הוא מגזר שמקיף כ-15% מהתל"ג, אם לוקחים בחשבון שהוא מקיף את כל תחומי החיים, מתיאטראות ועד אוניברסיטאות, מבתי חולים ועד מוסדות לאנשים עם מוגבלויות או לאנשים עם צרכי נפש וכיוצא באלה, מכל התחומים ומכל המינים.

יצחק הרצוג: כולנו מכירים ובוודאי אנשי ציבור מכירים את המגזר שעושה עבודת קודש יום-יום, שעה-שעה.

בבעיה הבאה: לכן, כל המכלול נמצא ברעידת אדמה אדירה.

בבעיה הבאה: כל ארגוני החברה הישראלית מאוימים באיום קשה מאוד.

בבעיה הבאה: מה, אם כך, הדרך להתמודד עם המשבר הזה, משבר שאופף את כולם?

בבעיה הבאה: אני אתן לכם עוד דוגמה.

בבעיה הבאה: העולם היהודי מעורב משחר הציונות והקמת המגזר הזה על כל רבדיו בצורות מדהימות.

בבעיה הבאה: גם העם היהודי התכנס היום פנימה לתוך בעיות הקהילות, לקהילות עצמן ולצרכים שלהן.

בבעיה הבאה: לכן, ברור שתהיה גם ירידה בהכנסות בכל מה שקשור לסיוע לארגוני חברה אזרחית פה בישראל.

בבעיה הבאה: לכן, מה הם הכלים להתמודדות?

בבעיה הבאה: אני אומר כך, כשאני הייתי שר הרווחה והשירותים החברתיים במשבר 2008, יזמתי מהלך משותף עם משרד האוצר והוקמה קרן מיוחדת, שנתנה מענקים לעמותות על בסיס הירידה בהכנסות שלהן.

בבעיה הבאה: אנחנו פנינו לאוצר והצענו כמה וכמה פעמים להקים קרן כזאת כעת.

בבעיה הבאה: מי שעושה את העבודה זה ארגון מנהיגות אזרחית, בראשותו של עורך הדין אופיר כץ, והמנכ"לית ליאור פלר פינקל.

בבעיה הבאה: היו מגעים בכל הרמות ועם כל הגורמים הרלוונטיים.

בבעיה הבאה: ואכן, סוף סוף ביום חמישי האחרון הודיעה הממשלה בתוכנית הגדולה שתקום קרן מסוימת, אבל עד היום לא ברורים הקריטריונים שלה לחלוטין.

בבעיה הבאה: גם לפני כן, בשלב הראשון, דובר על כך שבקרן ההלוואות לעסקים תיכלל נגזרת שתיתן הלוואות לעמותות.

בבעיה הבאה: שם הייתה הסתבכות כללית בשאלה מה הם הכלים הנדרשים לעמותה כדי לקבל הלוואה.

בבעיה הבאה: לדוגמה, האם צריך חתימה של מנהל או מתנדב, דבר שאף אחד לא רוצה לעשות.

בבעיה הבאה: היו תהליכים וחלק מהבעיות נפתרו, אבל זה עדיין לא המריא, לא מכאן ולא מכאן.

בבעיה הבאה: אנחנו, הסוכנות היהודית, בהיותנו גורם חזק מאוד בעולם הזה, נכנסנו פנימה בגדול.

בבעיה הבאה: אני פניתי לראש הממשלה ולכל השרים מייד בפרוץ המשבר ויחד עם ארגון ששמו עוגן – האגודה להלוואות ללא ריבית – ארגון שנותן הלוואות חברתיות, הקמנו קרן הלוואות מיוחדת שיצאה לדרך כבר בסוף השבוע שעבר.

בבעיה הבאה: היא כבר נותנת הלוואות לעמותות ללא ערבות אישית ודברים מהסוג הזה, כדי להרגיע את המצב המיידי קודם כל.

בבעיה הבאה: אבל באמת זה לא מספיק בכלל.

בבעיה הבאה: צריך את הקרן של הממשלה שתיכנס בכל הכוח, שתיתן מענק, הזרמת חמצן מיידי שבעיקרו הוא להנהלה וכלליות כדי להחיות את הארגונים, ואפילו להוריד את העובדים ממצבת מקבלי החל"ת והביטוח הלאומי, ולהכניס אותם מיידית לעולם השירותים החברתיים שהוא כל כך, כל כך חיוני היום בעת הזאת.

בבעיה הבאה: לכן אני פונה לוועדת הכספים, כמובן לנציגי האוצר, ולומר שאנחנו מבקשים להתגייס למשימה.

בבעיה הבאה: אנחנו עובדים צמוד עם החשב הכללי וסגניתו המצוינת ואגף תקציבים, אבל עדיין לא הגיעה תוכנית מלאה שגם לנו יש אותה כדי לכונן את אותה קרן, כאשר העולם היהודי, לפחות באופן חלקי, בקרן שלנו התגייס בצורה מאוד יפה ובקרן המוצעת הוא מציע אפשרות של התגייסות דרך הג'וינט.

בבעיה הבאה: אנחנו כולנו מחכים לתשובה כדי לראות מה משרד האוצר רוצה ומוכן לעשות.

בבעיה הבאה: תודה רבה לך, אדוני היושב-ראש, על המאמצים שלך, ואני מקווה שאתה והצוות שלך תביאו את הבשורה.

בבעיה הבאה: תודה רבה לכם.

עודד פורר: תודה.

עודד פורר: חבר הכנסת מיכאל ביטון שהעלה את הנושא הזה כבר מהדיון הראשון, בבקשה.

מיכאל ביטון: תודה, אדוני היושב-ראש, על זימון הדיון הדחוף הזה והכוללני על המגזר השלישי, המלכ"רים והעמותות.

מיכאל ביטון: ולחברי בוז'י הרצוג שהציג תמונה כוללת אני רק אוסיף לדבריו ואמקד את הציפיות.

מיכאל ביטון: כשאתה מסתובב היום ברחובות ואתה רואה מתנדב שהביא ארוחה לקשיש או למשפחה עם נכים, עם צרכים מיוחדים, או הלך להביא תרופות או העסיק את הילדים בפעילות דרך זו, המתנדב הזה שייך לעמותות.

מיכאל ביטון: אלה שיוצרים את החוסן הקהילתי.

מיכאל ביטון: אלה הם שעוזרים לנו לנצח את הקורונה והם הכי מוחלשים כלכלית כי התרומות מחוץ לארץ יורדות, הרשויות המקומיות, שיכולות היו לסייע, נכנסות למשבר כלכלי והם צריכים לעשות יותר פעילות.

מיכאל ביטון: המבחן של העמותה בקהילה הוא מה היא עושה עכשיו, האם היא רלוונטית למשבר.

מיכאל ביטון: ועל אלפי עמותות שעושות עבודה מדהימה בקהילות ויוצרות את החוסן הקהילתי של מדינת ישראל מונחת עכשיו חרב סכנה קיומית.

מיכאל ביטון: מהיום הראשון ביקשתי ממך, היושב-ראש, לדון במגזר השלישי.

מיכאל ביטון: אני שמח שזה קורה היום, גם אם באיחור.

מיכאל ביטון: אני מאוד מאוד מאוכזב מראשי האוצר על העובדה שאין להם בכלל יחס מכבד לתחום הזה.

מיכאל ביטון: מדברים כל הזמן על מובטלים ועל עסקים.

מיכאל ביטון: וזה נכון וצריך, אבל עמותות כוללות 14%-16% מהמועסקים, 8% מהתמ"ג של ישראל.

מיכאל ביטון: הם נותנים לנו חוסן קהילתי ולמדנו את זה במלחמת לבנון השנייה ולמדנו את זה במבצעים בעזה ובצוק איתן.

מיכאל ביטון: ואנחנו לומדים את זה בקורונה.

מיכאל ביטון: הם הערובה לכך שתהיה פה ערבות הדדית.

מיכאל ביטון: מה אני מבקש ממך, אדוני היושב-ראש, כמדדים להצלחה של תוכנית למגזר השלישי?

מיכאל ביטון: אחד, לקדם שם את הרעיון היצירתי שלנו בוועדה של חלף דמי אבטלה.

מיכאל ביטון: כל עמותה שמוכנה לשמור על העובדים שלה, לקבל את דמי האבטלה שלהם ולתת תמורתם עוד חודשי תעסוקה.

מיכאל ביטון: על כל חודש דמי אבטלה שהעמותה תקבל, היא תתחייב להוסיף חודש תעסוקה לכל עובד.

מיכאל ביטון: זה דבר שיעודד שמירה על העובדים בעמותות ואלה עובדים מקצועיים שאנחנו מאבדים.

מיכאל ביטון: דבר שני זה מקדמות לעמותות בהתקשרות עם הממשלה.

מיכאל ביטון: לעמותות יש הסכמים עם הממשלה במיליארדים.

מיכאל ביטון: שהחשב ייתן להן מקדמות של שלושה חודשים קדימה כדי לתת להן אוויר לנשימה.

מיכאל ביטון: דבר שלישי זה לאפשר להן דחיית תשלומים של מס מעסיקים ומס שכר.

מיכאל ביטון: לעסקים אנחנו מאפשרים לא לשלם כרגע מע"מ, מס הכנסה וארנונה.

מיכאל ביטון: להקל עליהן בהיבט הזה.

מיכאל ביטון: מענקים לפעילות בקורונה – לייעד תקציב ולראות שהוא מנוצל.

מיכאל ביטון: כמה כסף נתנו לעמותות ארציות ומקומיות להילחם בקורונה ולחזק את הילדים?

מיכאל ביטון: יש אלפי ילדים בסיכון, כפרי נוער נסגרו.

מיכאל ביטון: הילדים האלה מגיעים הביתה ואף אחד לא מדבר איתם.

מיכאל ביטון: ילדים עם אספרגר, ילדים עם בעיות התנהגות סיכונית.

מיכאל ביטון: רק העמותות יכולות לבוא ולסייע.

מיכאל ביטון: דבר נוסף הוא אשראי, אותה קרן במסלול למגזר שלישי.

מיכאל ביטון: לא ידוע לי על עמותות שלקחו הלוואות מהמדינה.

מיכאל ביטון: יכול להיות שרק תורמים?

מיכאל ביטון: רק עמותת עוגן תיתן הלוואות למגזר הכל כך חשוב הזה?

מיכאל ביטון: לסיכום אני רוצה, ברשותך, לראות בזה פיילוט של בקרה.

מיכאל ביטון: נעלה שבעה-שמונה סעיפים, נאתגר את האוצר ובשבוע הבא נקבל תשובות.

מיכאל ביטון: לא מילים, כמו שאמרת, לא אגדות.

מיכאל ביטון: אם אתה בודק כמה מספרים נאמרו היום בישיבה שנמשכה שעתיים, כמה תשובות ברורות וכמה מילים ונאומים, תתחיל לדאוג שזה פה החוג לספרות ולא החוג להצלת המשק, המגזר השלישי, העמותות והמובטלים מהקריסה שלהם.

מיכאל ביטון: תודה.

עודד פורר: תודה.

עודד פורר: חבר הכנסת אופיר סופר.

אופיר סופר: אני חושב שמשבר הקורונה, טבעו שהוא ילך ויעצים תהליכים שכבר התחלנו אותם.

אופיר סופר: אפשר לראות את זה לגבי נושאים אחרים, שבכלל לא קשורים לסוגיה הזאת כמו הלימוד המקוון, למשל, שתופס יותר מקום.

אופיר סופר: אני חושב שזה יתפוס בעוד דברים אחרים.

אופיר סופר: למה אני אומר את זה?

אופיר סופר: כי בסופו של דבר יש דברים אחרים שהמגזר השלישי מטפל בהם, מצוקות קיימות, מצוקות שהלכו והתפתחו ואנחנו יודעים כבר היום שהן הולכות ומתעצמות בימים אלה.

אופיר סופר: מדובר בכל מה שקשור לאלימות, כל מה שקשור לאלימות במשפחה.

אופיר סופר: אנחנו בהחלט יכולים לדמיין חברה שתצטרך את המגזר השלישי בצורה הרבה יותר משמעותית בעוד חודשים ספורים.

אופיר סופר: חבר הכנסת ניר ברקת השתמש לפני כן במילים "להנשים את הארגונים העצמאיים.

אופיר סופר: הצורך להנשים את אותן עמותות שנותנות שירות שהוא חיוני למדינת ישראל, הוא צורך קריטי שאין לנו בכלל בררה לוותר עליו.

אופיר סופר: אני חושב שהעיסוק של התמיכה שלנו כרגע בעמותות צריך להיות כזה שנוגע באמת בתשתית של העמותות שמאפשרת להן להתקיים, קרי משכורות והמטה עצמו, ולא רק לפעילויות נוכח המשבר.

אופיר סופר: זה יכול להיות מצוין, אבל להחזיק את העמותות כדי שיצלחו את המשבר זה דבר מאוד קריטי.

אופיר סופר: אני מצטרף לדברים שאמר חברי מיכאל ביטון, אבל בנושא המס – 7% מס עמותות שהן צריכות לשלם על השכר – בהחלט נראה לי שזה דבר ראשון שאפשר לוותר עליו.

אופיר סופר: לעזור להן להחזיק בכל זאת את העמותות בצורה של עבודה ולא בצורה של בטלה שתרסק אותן.

עודד פורר: תודה.

עודד פורר: נמצא איתנו גל לנדו ממשרד האוצר, רפרנט באגף החשב הכללי?

עודד פורר: התייחסותך, בינתיים, לדברים שנאמרו.

עודד פורר: אנחנו נעשה סבב כזה יחד עם חברי הכנסת.

גל לנדו: אני אגיב בקצרה על מה שנאמר.

גל לנדו: אני מנהל תחום חינוך רווחה ותמיכות באגף החשב הכללי.

גל לנדו: מאז פרוץ המשבר נעשו כמה צעדים גם בצד התזרימי וגם בצד היותר תקציבי.

גל לנדו: אני רוצה לעשות הבחנה בין עמותות שממשיכות לתת שירותים לממשלה בתקופה הזאת ושהמשרדים ממשיכים לשלם להן, אם זה בתחום הרווחה והבריאות, נוער בסיכון וכל מיני תחומים.

גל לנדו: העמותות ממשיכות לתת שירותים והפעילות צריכה להמשיך להיעשות כסדרה, לרבות התשלומים.

גל לנדו: יש חלק אחר של עמותות שנפגעו כתוצאה מהמשבר בכך שהפעילות שלהן הפסיקה.

גל לנדו: מדובר בכל מיני תחומים, גם בתחומים החברתיים וגם בתחומים נוספים: ספורט וכדומה.

גל לנדו: אלה העמותות שבאמת יש צורך כרגע לסייע להן לשמור על אותה תשתית, כדי שביום שאחרי הן יוכלו להמשיך את הפעילות כסדרה ולשמור על עצמן, ולא נאבד אותן.

גל לנדו: במענים שכן ניתנו מייד עם פרוץ המשבר, ועדת החריגים בחשב הכללי שדנה בנושא התמיכות התחילה לאשר בקצב מואץ מקדמות למוסדות ציבור של נתמכים.

גל לנדו: עד עכשיו אישרנו כמעט מיליארד שקל מקדמות על חשבון כספי תמיכה של שנת 2020 לעמותות בכל תחום שהוא.

גל לנדו: בנוסף לכך יש קרן להלוואות בערבות מדינה ובשבוע שעבר אישרו פה את הגדלת הקרן.

גל לנדו: בקרן יש מסלול מיוחד למלכ"רים שבמסגרתו לא צריך להעמיד ערבות אישית.

גל לנדו: זה משהו חדש שנעשה רק בימים האחרונים, לדעתי לפני כשבוע, ואושר על ידי צוות ערבויות מדינה.

גל לנדו: זה באמת נעשה אחרי שהארגונים למטה הציפו לנו את הקושי של העמדת ערבות אישית להלוואה, ולכן ניתן מענה גם בנושא הזה.

מיכאל ביטון: כמה עמותות השתמשו בקרן מאז שהיא נפתחה?

מיכאל ביטון: כמה?

גל לנדו: אני לא יודע להגיד את הנתונים, אני לא אחראי לקרן.

עודד פורר: זה חשוב לדיון עם החשב הכללי.

עודד פורר: תעביר את זה לאגפך, שבדיון שאנחנו נקיים עם החשב הכללי זאת תהיה אחת השאלות הראשונות שנבקש עליהן תשובה.

מיקי לוי: אולי אפשר להעביר את הרשימות קודם לכן, ואז נוכל לבדוק מול העמותות, בבקשה.

גל לנדו: בנוסף לצעדים של הלוואות בערבות מדינה וגם המקדמות על חשבון כספי התמיכה, נעשים צעדים לוודא שצעדים בתוכנית הכלכלית כמו שתיארת – ארנונה, מים, חשמל וכדומה, יחולו גם על עמותות.

גל לנדו: אנחנו לא רואים הבדל בין אם מדובר במלכ"ר או מדובר בחברה בע"מ.

גל לנדו: צורת ההתאגדות אינה רלוונטית לנושא זה.

גל לנדו: בנוסף לכך יש את הקרן שעליה הוכרז במסגרת התוכנית הכלכלית של 200 מיליון שקל.

גל לנדו: התוכנית הוכרזה לפני שישה ימים ואנחנו עובדים מסביב לשעון כדי לגבש את אותם קריטריונים.

גל לנדו: אנחנו מקווים שהם יתפרסמו לציבור להיוועצות בימים הקרובים.

גל לנדו: מטרת הקרן היא לעזור לאותם ארגונים לשמור על התשתית הארגונית שלהם.

מיכאל ביטון: זה מענק, זה ייעשה במענקים.

גל לנדו: נכון, נכון.

גל לנדו: זאת בדיוק אותה קרן סיוע שאנחנו מדברים עליה, שהמטרה שלה היא לסייע לארגונים שנפגעו עכשיו.

אורית פרקש הכהן: חבר הכנסת ביטון מחדד ושואל האם זאת הלוואה או מענק?

גל לנדו: מענקים, מענקים.

גל לנדו: זאת קרן סיוע.

גל לנדו: יש את עולם ההלוואות, שזה הקרן בערבות מדינה, ויש 200 מיליון שקל שהוכרזו במסגרת התוכנית הכלכלית.

גל לנדו: מדובר כאן על מענקי תמיכה שאמורים להיות מחולקים לטובת ארגונים שהפעילות שלהם נעצרה, ההכנסות נעצרו ואין להם איך להחזיק את אותה תשתית חיונית שנדרשת כדי שאחרי המשבר הם יוכלו להמשיך.

גל לנדו: המטרה היא באמת לסייע לאותם ארגונים.

מיכאל ביטון: מתי?

מיכאל ביטון: מתי יבוצע?

יצחק הרצוג: מתי זה יושק?

יצחק הרצוג: מתי הקרן תושק?

גל לנדו: אנחנו עובדים מסביב לשעון לגיבוש הקריטריונים.

גל לנדו: אני מאוד מאוד מקווה – אני לא יכול להבטיח את זה – שנצליח ביומיים-שלושה הקרובים לפרסם את הקריטריונים.

עודד פורר: שלושה ימים זה פסח.

יצחק הרצוג: אתם מדברים על זה עם ארגוני המגזר השלישי?

יצחק הרצוג: הם מחכים ומחכים לזה.

יצחק הרצוג: לפחות תראה שזה מעשי.

אופיר כץ: זה יהיה הפתוח לכל הארגונים או רק לארגונים שמקבלים מענק?

גל לנדו: אופיר, זאת שאלה שנמצאת עדיין בדיונים במשרד האוצר.

אופיר כץ: זאת שאלת המפתח – האם כל הארגונים יוכלו לקבל כסף מהקרן הזאת, או רק ארגונים שנותנים שירותים לממשלה, ואז זה סיפור אחר לגמרי.

עודד פורר: גל, זאת שאלה חשובה.

גל לנדו: << אורח >> אנחנו יודעים ובימים אלה אנחנו עוסקים סביב הדבר הזה.

גל לנדו: יש קושי מסוים שדנתם בו בדיון הקודם, שלעסקים לא ניתן עדיין מענה ספציפי.

גל לנדו: כך יש קושי גם לראות איך מרחיבים אותו לעמותות.

גל לנדו: אנחנו דנים עכשיו בשאלה האם המענקים האלה יהיו מופעלים כלפי עמותות שעובדות עם הממשלה, נתמכות על ידה, לבין משהו פתוח באופן רחב יותר.

גל לנדו: << אורח >>

אופיר כץ: זה הסיפור, כי אם אתם מגבילים את זה רק לעמותות שעובדות עם הממשלה, יש 8,000-7,000 עמותות שלא יכולות לקבל כלום מהדבר הזה.

אופיר כץ: כמובן, זה לא נותן פתרון למה שאנחנו העלינו ולמה שבוז'י דיבר עליו בהרחבה.

אופיר כץ: פשוט אין בזה טעם.

מיקי לוי: אתה צודק ולכן, אדוני היושב-ראש, רק לבקש את הרשימות של מי שמקבל.

מיקי לוי: זה הכול.

עודד פורר: גל, יש לך עוד מה לומר?

גל לנדו: התייחסתם לעניין המקדמות בהסכמי רכש וכדומה.

גל לנדו: אני אגיד שהסכמי רכש, במיוחד בתחום החברתי, התשלומים משולמים לעמותות מידי חודש בחודשו.

גל לנדו: אלה תשלומים קבועים של כוח אדם, ולכן יש חשיבות להמשיך לשמור על תשלומים סדירים.

גל לנדו: ניתנה הוראה של החשב הכללי, והיא גם פורסמה על ידי שר האוצר, כמה שיותר לקצר את לוחות הזמנים לתשלום ולקדם את ימי האשראי.

גל לנדו: בהיבט השני צריך לזכור שאנחנו עדיין בעולם של תקציב ממשלתי, שההוצאה הממשלתית מוגבלת ל-1 חלקי 12 בכל חודש, ולכן יכולות המימון של הממשלה בחודש נתון הן מוגבלות.

גל לנדו: זה גם משהו שמשפיע ואנחנו בהחלט עושים מאמצים, במיוחד בתחום שלי שהוא התחום החברתי.

גל לנדו: אני יכול להגיד לכם שאנחנו נלחמים כמה שיותר לתת עוד ועוד מימון לשטח ולשחרר עוד כסף מזומן, כי ברור לנו שהמשבר הוא קודם כל תזרימי כרגע.

גל לנדו: בשלב השני הוא יתפתח אולי גם למשבר תקציבי, אבל קודם כל צריך להזרים כמה שיותר מזומן כדי שהמגזר השלישי יוכל להמשיך באותה פעילות מבורכת.

עודד פורר: חברת הכנסת פרקש, בבקשה.

מיכאל ביטון: פרקש, לפני שאת מדברת, אני מודה לך.

מיכאל ביטון: אתה דוגמה ומופת לפקיד.

עודד פורר: מיכאל, זה לא עובד ככה.

מיכאל ביטון: אני רוצה להגיד לו תודה.

אורית פרקש הכהן: תודה רבה על הנתונים.

אורית פרקש הכהן: רציתי להגיד שאני מצטרפת למה שאומר חבר הכנסת ביטון במובן הזה, שהפעולות של העמותות והמלכ"רים הן בסוף הזרוע הארוכה של דברים שהמדינה הייתה אמורה לעסוק בהם מתקציבה.

אורית פרקש הכהן: העובדה שהיא לא מתקצבת או לא נותנת יד במקום הזה, שם נכנסו כל העמותות הללו.

אורית פרקש הכהן: לכן, הצורך לתמוך בהן או להנשים אותן הוא לא מותרות.

אורית פרקש הכהן: הוא חלק מהחובה של הממשלה בעצם לעשות את מה שהיא לא עושה ביום-יום מתקציביה מכל מיני שיקולים.

אורית פרקש הכהן: אני רוצה לנצל את ההזדמנות שאתה כאן, כנציג החשב הכללי, ולשאול שאלה שנוגעת לנושא הקרן של הערבות הממשלתית לעסקים.

אורית פרקש הכהן: שמעתי באופן אישי כמה וכמה פעמים מנציגי הבנקים, וגם הוועדה קיבלה מכתב משר האוצר, שאומר שהערבות הממשלתית שאתם נותנים לעסקים מול הבנקים מוגבלת ל-480 מיליון שקלים.

אורית פרקש הכהן: הממשלה הכריזה על ערבויות בסך 6 מיליארד שקלים ובפועל הסכומים של הערבות מוגבלים ל-480 מיליון שקלים.

אורית פרקש הכהן: רציתי לוודא את העניין הזה מולך כי הטענה הזאת לא נראית לי הגיונית.

אורית פרקש הכהן: מקריאת המכתב הבנתי שאתם פשוט פועלים בפעימות, מתחילים בהתחלה להקצות לזה 480 מיליון שקלים, אולי בגלל המגבלה של 1 חלקי 12 מהתקציב.

אורית פרקש הכהן: רציתי להבין את הנקודה הזאת כי היא חוזרת ועולה מצד הבנקים.

אורית פרקש הכהן: אני חושבת שהטענה לא מדויקת והממשלה לא עובדת ככה.

אורית פרקש הכהן: אני מקווה שהשאלה ברורה.

עודד פורר: תודה.

עודד פורר: חבר הכנסת שלמה קרעי.

שלמה קרעי: תודה, אדוני היושב-ראש, אני מנסה להבין לגבי אותן עמותות שאנחנו מדברים עליהן, הרי יש עמותות שהן פעילות גם בתקופה הזאת כמו העמותות לחלוקת מזון, כמו עמותות שבזמן המשבר הזה הפעילות שלהן ממשיכה ואפילו מתגברת.

שלמה קרעי: ויש עמותות שבתקופה הזאת הן כמו אותם עסקים שסגורים, שמנסים לשמור על הליבה שלהם והעובדים יכולים לצאת לחל"ת ולקבל דמי אבטלה כמו שאר העובדים במשק.

שלמה קרעי: השאלה שלי היא האם ישנה איזושהי דיפרנציאציה באותה קרן שאנחנו מדברים עליה, כדי להגביר את התמיכה בעמותות הרלוונטיות למשבר הזה, לתת יותר תמיכה לעמותות שמחלקות סלי מזון ופועלות בצורה מוגברת יותר במשבר, ולעמותות אחרות לאפשר ליהנות מיתר הצעדים שיש לנו לכל המשק.

שלמה קרעי: ולא לחלק לכל העמותות בלי שום הבחנה.

עודד פורר: תודה.

עודד פורר: מר שמעון סיאני נמצא איתנו?

שמעון סיאני: נמצא גם נמצא.

שמעון סיאני: אני מנכ"ל עמותת ידידים למען הנוער והחברה ואני חבר במנהיגות אזרחית.

מיכאל ביטון: איש יקר וטוב.

מיכאל ביטון: מכיר אותך.

שמעון סיאני: תודה, אני רוצה לדבר על הסיפור של הקרן.

שמעון סיאני: אם הקרן לא תוציא את הכספים הכי מהר שיכול להיות, זה כבר יהיה מאוחר מדי.

שמעון סיאני: אני רוצה להציע שהצוותים של מנהיגות אזרחית יחד עם הצוותים של גל, במקום שאתם תוציאו משהו ואנחנו נגיב, בואו נתכנס למרתון אחד מהיר עד שייצא עשן לבן, ונחליט מה הקריטריונים.

שמעון סיאני: נוכל להפיץ אותם לפני החג וננהג כמו בחירום.

שמעון סיאני: בחירום צריך התנהגות לשעת חירום.

שמעון סיאני: תזכרו שבחירום סגרו לנו את כל הפעילויות באופן מיידי, מהיום להיום, ולא נתנו לנו אפילו חודש לנשום, להיערך ולסגור התקשרויות עם אנשים.

שמעון סיאני: זה נעשה באופן מיידי ולא יכול להיות שהסיפור של הקמת הקרן יהיה כל כך מסורבל עכשיו.

שמעון סיאני: אני מציע לעשות מרתון ואני בטוח שנוכל להגיע להסכמות ולצאת עם זה לדרך מהר.

שמעון סיאני: לגבי הסיפור של ההלוואות, אני יכול לומר לכם שגם ברמה האישית וגם משיחה עם הרבה מאוד נציגי עמותות, מי שהצליח לקחת הלוואות מהבנקים בשבועיים-שלושה האחרונים ראה שהריבית קפצה לחלוטין.

שמעון סיאני: אני מבקש מוועדת הכספים לשקול את האפשרות להעמיד את הריביות של הבנקים מחודש מרס – דיברתם אז על מקסימום 3%.

שמעון סיאני: כחבר פעיל מאוד במנהיגות אזרחית ויושב-ראש ועדת קשרי ממשל, אני מקבל כל הזמן פניות מעשרות עמותות וזה כבר לא צחוק.

שמעון סיאני: לכן אני חוזר על הבקשה: בואו נפעל מהר.

שמעון סיאני: כמו שסגרו לנו את העמותות מהר, צריך להחזיר את הביטחון הכלכלי הסביר מהר.

שמעון סיאני: אני רוצה לומר שיש פה גם בעיה תקציבית ולא רק בעיה תזרימית, כי כאשר כ-50% מהעובדים שלנו יצאו לחל"ת, הבעיה הופכת להיות גם תקציבית ולא רק תזרימית.

שמעון סיאני: בוודאי שיש סוגיה תזרימית אבל יש גם בעיה תקציבית.

שמעון סיאני: מנהיגות אזרחית הוציאה מסמך אחרי דיונים עם הרבה מאוד אנשים רציניים, שיש בו הצעה רצינית איך להתגבר על הסיפור של הקרן והקריטריונים.

מיכאל ביטון: גל נמצא איתנו עדיין?

גל לנדו: כן, כן.

מיכאל ביטון: אתה מקשיב לדברים?

מיכאל ביטון: צריך לפגוש את מנכ"לי העמותות הגדולות, לקבל פידבק וטיפים איך לעבוד נכון על ההצעות שלכם.

מיכאל ביטון: ואחד הטובים זה שמעון סיאני מעמותת ידידים.

גל לנדו: אנחנו בקשר יום-יומי עם מנהיגות אזרחית, עם שמעון ועם ארגונים נוספים.

גל לנדו: ואנחנו תמיד שומעים את הדברים שלו.

מיכאל ביטון: תודה.

מיכאל ביטון: חבר הכנסת יזהר שי, בבקשה.

יזהר שי: תודה, אדוני היושב-ראש, לדבריך, מר סיאני, אני אפתח בסיפא שלך.

יזהר שי: נושא העלאת הריביות על ידי הבנקים הוא שערורייה שאין כדוגמתה.

יזהר שי: יצא היום מכתב חריף מאוד שחתומים עליו כבר שלושים חברי כנסת – אני מקווה שעד הערב יחתמו עוד – שקורא לפעולה מיידית כדי לבטל את הגזרה הלא הוגנת הזאת, שבאה כגזרה לאזרחי ישראל בימים הקשים ביותר שאפשר להעלות על הדעת.

יזהר שי: כמובן, היא פוגעת גם בעמותות.

יזהר שי: אנחנו מדברים פה על עמותות, אדוני היושב-ראש, שעוסקות בנושאים חברתיים וכלכליים, במצוקתם של מיליוני אזרחי ישראל בשגרה, וכמובן בזמנים האלה אנחנו מדברים על המצוקה הכבדה והקשה ביותר שאפשר להעלות על הדעת.

יזהר שי: ולכן עניינן של העמותות צריך להידרש לו עכשיו.

יזהר שי: זה לא עניין של אקזיט, של יציאה מהמשבר שאנחנו מדברים עליה בהקשרים כלכליים אחרים.

יזהר שי: בהקשר של העמותות, הפתרונות חייבים להיות מיידיים ועכשיו.

יזהר שי: אנחנו חייבים לשמר גם את עמוד השדרה שלהן, גם את היכולת שלהן לפעול, גם את הפעולות שלהן בשטח.

כמה דברים פרקטיים: דבר שני, אני אומר לגל ואולי גם לאחרים, שיצאתי מדיון בוועדת החינוך שדן בדיוק בדבר הזה.

כמה דברים פרקטיים: יש תקציבים ב-1 חלקי 12, שהוקצו לארגוני נוער, לתנועות נוער ולעמותות שעוסקות בחינוך הבלתי פורמלי.

כמה דברים פרקטיים: הן לא יכולות לקבל את התקציבים מאחר שהמפעלים השתנו.

כמה דברים פרקטיים: חייב מישהו לבוא ולהגיד למשרד החינוך ולאחרים שהתקציב שנועד לפגישה פרונטלית עם אנשים, רשאים להשקיע אותו בפעילות מקוונת, בפעילות דיגיטלית או בכל פעילות אחרת.

כמה דברים פרקטיים: הכסף שוכב שם על הרצפה וזה תסכול עצום לכל מי שעוסק בדבר.

כמה דברים פרקטיים: אתם חייבים לתת תשובה מיידית ואין סיבה להוציא את האנשים האלה לרחוב.

כמה דברים פרקטיים: הכסף כבר תוקצב, תנו להשתמש בו בהקשר החדש של הזמנים שאנחנו נמצאים בהם.

מיכאל ביטון: תודה רבה, יזהר.

מיכאל ביטון: הדוברים הבאים הם מיקי לוי, אחריו רוני קלינסקי בזום ואחריו עופר כסיף.

מיכאל ביטון: תהיו מוכנים.

מיכאל ביטון: מיקי, בבקשה.

מיקי לוי: תודה רבה, אדוני היושב-ראש, אני שואל האם הועבר כסף למגזר השלישי, ואם כן, כמה הועבר?

מיקי לוי: אותן עמותות שהפסיקו לפעול, האם יש תוכנית סיוע או תוכנית סדורה ליום שאחרי?

מיקי לוי: ואותן עמותות שלא תמיד רשומות, אבל מספקות מזון, בפרט בערב פסח, ומפעם לפעם גם בוועדת הכספים אנחנו מקצים להן איזשהו סכום, האם גם בהן מישהו טיפל?

מיקי לוי: תודה.

עודד פורר: תודה.

עודד פורר: רוני קלינסקי, בבקשה.

רוני קלינסקי: תודה רבה ליושב-ראש, אני מנכ"ל נאות קדומים מזה זמן קצר.

רוני קלינסקי: אנחנו מארחים בנאות קדומים למעלה מ-200,000 אנשים מידי שנה בפעילות חינוכית-ערכית.

רוני קלינסקי: אנחנו כבר סגורים ארבעה שבועות בעקבות מגבלות הקורונה ואחת הדרכים שבהן אפשר לעזור לגופים כמו שלנו היא בהעברת מקדמות של כספים, שאמורים להגיע אלינו במסגרת תקנה במשרד החינוך.

רוני קלינסקי: אני רוצה לפרגן לגל שהאיר את עיניי על השיטה שבה זה אמור לעבוד ועל השקיפות בעניין הזה, ולבקש שיסגרו את המעגל שבין אגף התקציבים לבין משרד החינוך לבין החשב הכללי כדי שהמקדמות יוכלו לעבור.

רוני קלינסקי: ראיתי שגופי התרבות כבר קיבלו 40% מהמקדמות ל-2020 וגופים שדומים לנו לא קיבלו עדיין אפילו אחוז אחד, מה שמאוד מקשה עלינו את הפעילות.

רוני קלינסקי: אני רוצה בהזדמנות הזאת לפרגן לעוגן על טיפול ממש זריז ואמפתי בפניות שלנו אליהן.

רוני קלינסקי: אומנם עדיין לא קיבלנו תשובה, אבל אפשר בהחלט לראות שיש שם רצון טוב.

עודד פורר: מירב קדם ממינהל רכש ממשלתי נמצאת איתנו?

גל לנדו: לא, מירב לא נמצאת.

גל לנדו: אני מייצג אותה.

עודד פורר: תן תשובות בהמשך למה שנאמר ונמשיך עם הסבב.

גל לנדו: היו כמה שאלות על הקרן בערבות מדינה.

גל לנדו: אני לא אחראי לקרן בחשב הכללי, יש צוות ייעודי ואתם מכירים אותם.

גל לנדו: לדעתי הם היו אצלכם בשבוע שעבר – עמית מרזאי.

עודד פורר: אני אעצור אותך לרגע, גל.

עודד פורר: לעניין הקרן הוגשה בקשה מהחשכ"ל להגדלת הקרן בערבות מדינה.

עודד פורר: סביר מאוד להניח שיהיה דיון בעניין הזה עוד הערב.

עודד פורר: קחו בחשבון שבדיון הזה גם נעלה את הנושאים של העמותות ושל ההלוואות לעמותות.

אורית פרקש הכהן: ואני גם אשמח שתשלים את מה שהתחלת לומר.

אורית פרקש הכהן: תודה.

גל לנדו: כמו שאמרתי, אני לא אחראי לקרן בערבות מדינה ולכן אני לא יכול לפרט.

גל לנדו: אני כן יודע להגיד שהסכום שמתוקצב הוא לא סכום ההלוואות שניתנות.

גל לנדו: הרעיון של קרן בערבות מדינה זה למנף את כספי הממשלה ובעצם לתת הלוואות בסכומים גבוהים יותר.

גל לנדו: יש מנגנון יחד עם הבנקים כמה נותנים הגנה על כל הלוואה, אבל זה שאישרו תקציב מסוים בגובה 400 או 500 מיליון – אני לא מכיר את המספרים המדויקים – לא אומר שזה גובה ההלוואות שנותנים.

גל לנדו: הקרן נפתחה על גובה ההלוואות שהכריזו עליה וזה מקסימום ההלוואות שניתן לקבל.

אורית פרקש הכהן: השאלה היא דווקא על הערבויות.

אורית פרקש הכהן: יכול להיות שאתה מכריח את הבנקים לתת 7 מיליארד שקל ההלוואות ובסוף אתה אומר להם: אני נותן לכם רק 480 מיליון שקלים ערבות, כלומר 15%, בעוד הם צריכים לתת סכומים יותר גדולים בהלוואה הפרטנית.

אורית פרקש הכהן: אני רוצה להבין את הפער הזה כי לפי הבנתי זה רק היה הסכום ההתחלתי.

גל לנדו: יש בקרן מנגנון מסודר של ניהול הסיכונים בין הבנקים לבין הממשלה.

גל לנדו: גם הבנקים נושאים בסיכון מסוים, זה לא סיכון מלא של הממשלה.

גל לנדו: מעבר לזה, צריך את הצוות של ערבויות מדינה.

גל לנדו: אני לא יודע לענות ואני לא רוצה לענות מידע שאני לא אחראי עליו ולכן אני לא אדייק בו.

גל לנדו: אני כן יכול להגיד לגבי מסלולים בקרן ההלוואות.

גל לנדו: לפני כמה ימים נפתחו מסלולים מהירים שמאפשרים פנייה ישירות לבנקים, גם לעמותות, בתנאי ריבית טובים.

גל לנדו: הריביות הממוצעות אמורות להיות במרווח של בערך 1 ומשהו אחוז מעל ריבית הפריים.

גל לנדו: שוב, ללא ערבות של נושאי משרה בקרן שזה שינוי חדש שנעשה.

גל לנדו: זה שינוי מיוחד למלכ"רים – חברות עדיין יידרשו להעמיד – מתוך ההבנה שלמלכ"רים יהיה קשה להעמיד ערבות אישית.

גל לנדו: הרבה פעמים הם מוטים מתנדבים, הרבה פעמים כולם גם חברי הוועד שם לא בשכר.

גל לנדו: יש שם קושי שברור לנו ולכן ניתן המענה הזה שגובש יחד עם מנהיגות אזרחית ובתיאום איתם.

גל לנדו: לגבי השאלה שנשאלה האם אנחנו עושים הבחנה בין עמותות שממשיכות לפעול ומסייעות כרגע במאבק, לבין עמותות קבועות, התשובה היא כן, נעשית הבחנה.

גל לנדו: לעמותות שממשיכות לפעול יש לנו את מסלולי התקצוב או העברת הכספים הרגילים שלהן, בין אם זה במבחני תמיכה ובהסכמי רכש.

גל לנדו: שם צריך להמשיך לשלם והיכן שצריך, גם לתגבר את הפעילות.

גל לנדו: בענף סלי מזון, דבר שגם הוזכר, משרד הרווחה לקח על עצמו לחלק סלי מזון לעשרות אלפי קשישים שאין להם מענים במסגרות היום ולמשפחות במצוקה, וגם לחלק תמיכות של קמחא דפסחא לעמותות.

גל לנדו: נעשים הצעדים להגברת המענים במסגרת החוקים הרגילים של הממשלה בעולם הרכש, בעולם התפקוד.

גל לנדו: לעמותות שבאמת הפסיקו את הפעילות שלהן ואז יש להן בעיה לשמור על התשתית שלהן, בשבילן הממשלה העמידה את אותה קרן שנועדה לתת את הפתרון הזה.

גל לנדו: הייתה שאלה האם אנחנו עושים התאמות במבחנים שלנו כדי לעבור לפעילות דיגיטלית.

גל לנדו: התשובה היא כן, ייעוץ וחקיקה במשרד המשפטים פנה באופן יזום לכל משרדי הממשלה ועודד אותם לעשות תיקונים כאלה בכל המבחנים על מנת להעביר את הפעילות לפעילות דיגיטלית, פעילות מרחוק, פעילות בבתים של האנשים.

גל לנדו: כמה שיותר אמצעים אחרים כדי שנוכל להמשיך לשלם ולהתאים את המודלים הכלכליים.

גל לנדו: זאת עבודה מאוד סיזיפית כי צריך לעבור אחד-אחד, אבל עושים אותה במלוא המרץ.

גל לנדו: המחלקה של דינה זילבר בייעוץ וחקיקה מתעסקת בזה ואנחנו מסייעים להם מצד שני לאתר את הצרכים שאנחנו מזהים.

יזהר שי: יש מקומות שזה כבר קרה בהם?

גל לנדו: זה נעשה בעולם של בריאות הנפש.

גל לנדו: העבירו את כל המוקדים למוקדים דיגיטליים שאפשר גם לתת שירותים אחרים.

גל לנדו: במבחנים של תחום החקלאות לסיוע לחקלאים נעשו כל מיני התאמות למצב, מבחנים שונים של פעילות בלתי פורמלית שעכשיו עובדים עליהם להתאים את הפעילויות.

גל לנדו: במקביל לתיקונים האלה, כמו שנאמר קודם, שיפרנו מקדמות.

גל לנדו: מוסדות התרבות והספורט קיבלו 40% וגופים אחרים בתחום החינוך הבלתי פורמלי – רווחה ותחומים נוספים – קיבלו גם מקדמות בשיעורים משמעותיים על חשבון כספי התמיכה כדי שיוכלו כרגע לקבל את המזומן הזאת.

גל לנדו: וזאת במקביל לצד אותם תיקונים של המבחנים.

עודד פורר: תודה.

עודד פורר: חבר הכנסת עופר כסיף ואחריו אבי כהן, מנכ"ל המשרד לשוויון חברתי.

עודד פורר: אני ארצה לשמוע גם התייחסות שלו.

עופר כסיף: תודה, אדוני.

עופר כסיף: רציתי להעלות את הנושא של נוער בסיכון במצב חירום והנושא של ארגוני מגזר שלישי בהקשר הזה.

עופר כסיף: כפי שאנחנו יודעים, חלק גדול מהארגונים הללו הפסיקו כמעט לגמרי את המענה שהם נותנים לנוער בסיכון.

עופר כסיף: קיבלתי פרטים לגבי מה שמתרחש בעיר שאני גר בה, ברחובות.

עופר כסיף: למעשה מערך מדריכים שלם הוצא לחל"ת; עמותת על"ם פיטרה את כל הרכזים והפחיתה את השכר של המנהלים ל-15.

עופר כסיף: יש רשימה שלמה של גורמים שצריכים סיוע ממשלתי כמו פעילות אגף שחר; פעילות קידום נוער בפרויקט הילה; מדריכים של חבורות רחוב; פעילות נוער בסיכון של הרשות למלחמה באלימות; קיום פרויקטים של תוכנית 360.

עופר כסיף: אני רוצה לשאול האם הדבר הזה מוכר והאם הוא מטופל כך שבאמת יוזרמו הכספים כדי שנוער בסיכון יקבל את המענה ההולם מארגוני המגזר השלישי הרלוונטיים.

עודד פורר: תודה.

עודד פורר: אבי כהן נמצא איתנו?

עודד פורר: מנכ"ל המשרד לשוויון חברתי.

עודד פורר: נשמח לשמוע התייחסות שלך.

מיכאל ביטון: אחד האהובים ביותר בממשלה.

עודד פורר: רק שתדע, אבי, שחלק מהנוהל בוועדה הוא שחבר הכנסת ביטון נותן ציון לכל דובר שעולה.

אבי כהן סקאלי: צוהריים טובים, מיכאל תודה רבה ותודה רבה לכולם.

אבי כהן סקאלי: בימים האחרונים הייתי בשיחות יחד עם מנכ"ל בית הנשיא ויחד עם ארגוני החברה האזרחית, עם אופיר וכל הצוות.

אבי כהן סקאלי: פתחנו במשרד מוקד סיוע לאזרחים ותיקים וכולנו בנויים על החברה האזרחית היום.

אבי כהן סקאלי: בכל עשרות אלפי הפניות שאנחנו מתעסקים איתן – להביא תרופות לבתים ומזון לבתים של אזרחים ותיקים, לסייע להם במענה נפשי וכדומה – אנחנו נשענים היום על החברה האזרחית.

אבי כהן סקאלי: גם בתחום החירום וגם בשעות הקשות האלה לא צריך להכביר מילים על החשיבות של העמותות.

אבי כהן סקאלי: אנחנו כמשרד ממשלתי, כל מי שפונה אלינו יש לנו מתנדבים שאנחנו מפעילים.

אבי כהן סקאלי: דרך אגב, אני סוגר פה מעגל כי כשבוז'י הקים את הקרן ב-2009-2008 הייתי במשרד ראש הממשלה והייתי הנציג בקרן, כך שאני מכיר את הדברים בצורה טובה.

אבי כהן סקאלי: צריך לעשות עכשיו שני דברים עיקריים וכמה שיותר מהר: הדבר הראשון הוא לשחרר את המקדמות.

אבי כהן סקאלי: אם אתם שואלים אותי מה המאמץ העיקרי, התשובה היא לוודא שכל חשב משרד, אחרי שהוא קיבל את האישור ממירב קדם ומגל, באמת העביר את הכסף.

אבי כהן סקאלי: יש פער בין האישור של מירב קדם והחשב הכללי לבין הזמן שבו העמותה רואה את הכסף הזה בחשבון.

עודד פורר: זאת נקודה חשובה, אבי.

עודד פורר: גל, תגובתך כי זה חונה אצלכם, זה חונה אצל החשב הכללי.

גל לנדו: אנחנו עוקבים באופן מאוד מאוד הדוק על תשלומי המקדמות.

גל לנדו: לפני הדיון בדקתי כמה שולמו ושילמנו כבר כמיליארד שקל מקדמות.

עודד פורר: אל תגיד סכום, תגיד באחוזים.

עודד פורר: תגיד כמה שולם מתוך המקדמות שמחכות.

עודד פורר: יכול להיות שמיליארד ששולם הוא מתוך 10 מיליארד שמחכים לתשלום.

גל לנדו: האחוזים ביחס לתמיכות זה בערך 2.9 מיליארד שקל בשנה ושילמנו כמיליארד שקל בשנה, לא בכל מבחני התמיכה.

גל לנדו: כדי לשלם מקדמות המשרדים מגישים פנייה אלינו ובוועדת החריגים, שמכוח התקציב ההמשכי היא דנה בנושא הזה ומאשרת.

גל לנדו: אנחנו נותנים אישורים בצורה מאוד מהירה, עניין של יום-יומיים ולרוב מתקבל אישור.

גל לנדו: אני לא מכיר מקרים שבהם אחרי שניתן אישור אצלנו זה התעכב על ידי חשב המשרד.

גל לנדו: החשבים כפופים לאגף החשב הכללי וברגע שמתקבלת החלטה במטה החשב הכללי, החשבים מבצעים אותה.

גל לנדו: אבי, אם יש דברים ספציפיים אני אשמח לסייע ולקדם את מה שצריך.

עודד פורר: תודה.

עודד פורר: אבי, תמשיך בבקשה.

אבי כהן סקאלי: הנקודה השנייה היא להגיע להסכמות כמה שיותר מהר על התבחינים.

אבי כהן סקאלי: הקרן הזאת היא לא קרן חדשה.

אבי כהן סקאלי: הקמנו אותה ב-2009 כמעט על אותו פורמט וזה מאוד מאוד מורכב.

אבי כהן סקאלי: היישום של הדבר הזה יהיה מאוד מאוד מורכב.

אבי כהן סקאלי: אם לא יגיעו עכשיו להסכמות כמה שיותר מהר על הקריטריונים הכי פשוטים שאפשר, הדברים האלה ילכו ויסתבכו אחר כך.

אבי כהן סקאלי: אם אתם שואלים את עמדתי, כמי שמכיר קצת את המערכת מה צריך לעשות עד פסח, צריך לוודא שהחשבים אכן משחררים את המקדמות.

אבי כהן סקאלי: שוב, יש לי רק דברים טובים להגיד על מירב קדם ועל גל בהקשר הזה ומי שפונה אליהם מקבל אישור.

אבי כהן סקאלי: אני מכיר לא מעט מקרים, לא במשרד שלי כי זה פחות רלוונטי אלינו, שבהם יש פער בין האישור לבין השחרור.

אבי כהן סקאלי: את זה צריך לוודא.

אבי כהן סקאלי: הדבר השני הוא שיש הסכמות כמה שיותר מהר על הקריטריונים ועל תהליך ההוצאה לפועל כי לפני עשר שנים הסתבכנו עם אותה קרן בדיוק.

עודד פורר: יצחק הרצוג, ביקשת רשות דיבור.

יצחק הרצוג: כן.

יצחק הרצוג: אני מסכים מאוד עם מה שאמר אבי, אגב, הקרן שעבדה ב-2009-2008 הייתה הצלחה עצומה ונוהלה על ידי מנכ"ל משרד הרווחה.

יצחק הרצוג: עבדנו גם עם אבי ו עם כל הנציגים של כל המשרדים.

יצחק הרצוג: זה עבד ממש טוב אבל היא באה בשלב מאוחר יותר של המשבר.

יצחק הרצוג: היא באה אחרי שהבטן, הקערה נכנסה לתוך העקומה.

יצחק הרצוג: פה המצב שונה לחלוטין כי עכשיו כל הארגונים נמצאים בשיתוק.

יצחק הרצוג: אני פונה לנציג האוצר ואומר שנציגי המגזר השלישי צריכים לדעת מה אתם מבשלים בתנאי הקרן.

יצחק הרצוג: אנשים מחכים לזה ופשוט זקוקים לזה כמו אוויר לנשימה.

יצחק הרצוג: אם יש בעיה, אנחנו מוכנים לשבת איתכם 24 שעות ביממה, לסגור את התנאים ולהבין מהם.

יצחק הרצוג: אנחנו פשוט לא מבינים מה מעכב את הקרן הזאת כי הודעתם עליה כבר כמה פעמים.

יצחק הרצוג: אולי אפשר לקבל תשובה לזה, אדוני היושב-ראש.

עודד פורר: גל, בבקשה.

גל לנדו: זה נסגר סופית בשבוע שעבר במסגרת תוכנית כלכלית והועמד תקציב לנושא.

גל לנדו: מאז אנחנו עובדים מסביב לשעון בגיבוש הקריטריונים.

גל לנדו: אני מכיר את הקרן שהייתה ב-2009, קראנו עליה מייד כשהתחיל המשבר ולמדנו איך היא עבדה ועל הקריטריונים שלה.

גל לנדו: אנחנו במצב קצת שונה.

גל לנדו: ב-2009-2008 היה מדובר באירוע פיננסי, היה חשש לירידה בתרומות מהעולם ולכן הקרן באה לתת מענה לסגירה הזאת.

גל לנדו: אנחנו נמצאים היום במשבר שהוא קודם כל ריאלי, זה משבר בפעילות.

גל לנדו: הוא מתבטא גם בעולמות הפיננסיים אבל האימפקט שלו יותר גדול בהיבט הזה.

גל לנדו: לכן המבנה של הקרן צריך לעשות התאמות קלות והוא לא יכול להסתכל אך ורק על ירידה בהכנסות.

גל לנדו: צריך להביא בחשבון גם פרמטרים נוספים שקשורים לפעילויות של הגוף, נוכח המצב ונוכח כל ההגבלות שאנחנו נמצאים בהן עכשיו.

גל לנדו: לכן אנחנו עובדים ועושים את ההתאמות הנדרשות.

מיכאל ביטון: לפעילויות ולנחיצות של הפעילות בעת הזאת של הקורונה.

מיכאל ביטון: לדחיפות.

גל לנדו: ודאי.

עודד פורר: עוד משהו, יצחק הרצוג?

יצחק הרצוג: לא.

יצחק הרצוג: אני מתנצל שאני בזום אחר.

יצחק הרצוג: בגלל צוק העיתים התחלנו באיחור ואני מאוד מודה לך, אדוני היושב-ראש, ולכל חבריי חברי הכנסת, בהצלחה לכם ולכל ארגוני המגזר השלישי.

עודד פורר: נמצאת איתנו דליה ממשרד העבודה והרווחה.

עודד פורר: נשמח לשמוע התייחסות שלך.

דליה לב שדה: אני חושבת שגל התייחס גם לפעילות של משרד הרווחה.

דליה לב שדה: כל השירותים שניתנים – השתדלנו כמובן להמשיך אותם.

דליה לב שדה: יש לנו רשימה מפורטת של שירותים שנמצאת במימון מלא.

דליה לב שדה: יש שירותים שנמצאים במימון חלקי, עד 15% לשירותים שנסגרו.

דליה לב שדה: רוב השירותים מקבלים איזשהו מימון להמשך הפעילויות שלנו.

דליה לב שדה: יש כאן בוודאי פגיעה בארגונים השונים, באלה שמבצעים רק חלק מהפעילות, ומצד שני, כל השירותים הבסיסיים והשירותים החוץ-ביתיים, כמובן בתמיכה מלאה, ממשיכים לפעול כרגיל.

עודד פורר: תודה.

עודד פורר: הילה אביטן, ראש תחום שירותים חברתיים במשרד ראש הממשלה, בבקשה.

הילה טל-אביטן: אנחנו עובדים הרבה גם עם החשב הכללי, גם עם רשם העמותות וגם עם מנהיגות אזרחית.

הילה טל-אביטן: הקמנו צוות משנה למענים לצרכי המלכ"רים שנפגש ב-19 במרס.

הילה טל-אביטן: אחרי זה היה לנו עדכון של השולחן העגול ואנחנו עובדים עכשיו על פרסום עדכון של כל הדברים שנעשו.

הילה טל-אביטן: אני מקווה שהוא יצא מחר.

הילה טל-אביטן: עשינו פרסומים של שאלות ותשובות; ייצגנו את כל המגזר השלישי בגיבוש התוכנית הכלכלית; אנחנו עובדים על קיצור ימי אשראי ובאמת עשינו המון המון פעילויות יחד עם מנהיגות אזרחית כדי לעזור ולהסיר חסמים בכל מקום שיש.

עודד פורר: תודה.

עודד פורר: אבי דבוש נמצא?

עודד פורר: לא, איננו.

עודד פורר: אורלי לוי, יושבת-ראש ועד עובדי תוכנית קרב, בבקשה.

אורלי לוי: תודה על רשות הדיבור.

אורלי לוי: בניגוד לחלק מהדברים שעלו בדיון בנוגע לגופים ולעמותות שזקוקים לתרומות או כאלה שלא מקבלים תשלום על השירות שלהם, תוכנית קרב היא תוכנית העשרה שפועלת בתוך יום הלימודים בחינוך הקדם-יסודי והיסודי.

אורלי לוי: אנחנו תוכנית של משרד החינוך ופועלים תחת מכרז.

אורלי לוי: הזכיין שלנו זה החברה למתנ"סים והעמותה לתפנית.

אורלי לוי: ב-17 במרס התוכנית שלנו הוקפאה על ידי משרד החינוך ומעל 3,500 עובדים הוצאו לחל"ת, כאשר הלמידה המקוונת ממשיכה וגם ההעשרה המקוונת שלנו ממשיכה באותו אופן.

אורלי לוי: אנחנו עושים המון המון דברים בהתנדבות ויש להם הד ותהודה חיוביים מאוד.

אורלי לוי: אולי זה לא חיוני כמו סלי מזון או דברים מהסוג הזה, שהם הבסיס של הבסיס, אבל גם העשרה לילדים בגיל הצעיר בימים האלה, חשובה וחיונית לא פחות.

אורלי לוי: התקציבים שלנו קיימים ופשוט הוחלט להקפיא אותם ולעצור אותם.

אורלי לוי: ההורים כבר שילמו לתוכנית והרשויות חתמו עם כולם על חוזה עם הוראה בלתי חוזרת מול משרד החינוך, אבל יש החלטה לעצור ולהקפיא את העניין.

אורלי לוי: אנחנו לא נוכל להמשיך ולהתנדב לעד.

אורלי לוי: העובדים לא ימשיכו להתנדב עד בלי די ואנחנו רוצים לראות את האופק שלנו אחרי פסח.

אורלי לוי: דובר כאן בוועדה על כך שבמכרז שלנו לא מופיע שום סעיף על למידה מקוונת, אבל כמו שכולנו יודעים, אף אחד לא חזה תרחיש שבו בתי הספר יתחילו ללמד מרחוק.

אורלי לוי: אנחנו עומדים לצד המורים ולצד יום הלימודים הרגיל ומבקשים להמשיך לעשות את זה.

אורלי לוי: יש לזה תקדימים וחבל שאנשים יושבים בבית ומקבלים אבטלה בעת שהם יכולים לתת מענים משמעותיים.

אורלי לוי: תודה רבה.

עודד פורר: גל, התייחסותך למה שנאמר ובעיקר לנושא הזה.

עודד פורר: הרי גם אנחנו בכנסת לא קיימנו דיונים בזום עד עכשיו.

עודד פורר: מה לעשות, המציאות השתנתה ובטח בתוכנית קרב הממשלה חייבת לתת מענה.

גל לנדו: לגבי תוכניות שנעצרו על ידי משרדי הממשלה, גם בעולם של רכישת שירותים וגם בעולם של רכישות, ככל וגורמי המקצוע במשרדי הממשלה שאחראים לפעילויות האלה חושבים שיש אפשרות לעשות אותה באמצעים דיגיטליים, באמצעים חלופיים ועדיין להשיג את המטרות שלה, אנחנו ניתן את כל המעטפת על מנת לאפשר למשרדים לעשות את ההתאמות האלה בהסכמי רכש, במבחנים והיכן שצריך כדי שהפעילות תמשיך.

גל לנדו: אני לא מכיר את המקרה הספציפי של תוכנית קרב, אבל בסוף צריך לראות שגורמי המקצוע במשרד אומרים שיש יכולת ויש ישימות לעשות את הפעילות מרחוק באמצעים דיגיטליים.

גל לנדו: אם כן, יש אפשרות לעשות לה את ההתאמות.

מיכאל ביטון: גל, תוכנית קרב היא דרמטית.

מיכאל ביטון: היא ההעשרה והנשמה של בית הספר.

מיכאל ביטון: ביטלו אותה במחי יד ואתה הובלת הפיכת שירותים קיימים לשירותים מקוונים.

מיכאל ביטון: תעזור להם להיכנס להסדר הזה, אם אתה יכול.

עודד פורר: היא חלק מתוכנית הלימודים.

עודד פורר: איתמר גורביץ' איתנו?

עודד פורר: לא.

עודד פורר: ליאור שמואלי איתנו?

עודד פורר: גם לא.

עודד פורר: איילת רזין נמצאת?

עודד פורר: גם לא.

עודד פורר: חברים, מישהו מחברי הכנסת רוצה להתייחס לפני שמסכמים?

מיכאל ביטון: רק להודות לך על קיום הדיון ולבקש ממך נחישות במעקב אחרי מה שנאמר פה היום.

ליאור פינקל-פרל: סליחה, אבל לא ניתנה הזדמנות להתייחסות של מנהיגות אזרחית.

עודד פורר: רציתי לתת לך אפשרות דיבור רק שלא היית בזום.

עודד פורר: אופיר ואחריו ליאור ואחר כך נסכם.

עודד פורר: בבקשה, עורך הדין אופיר כץ.

אופיר כץ: תודה על הדיון.

אופיר כץ: מדינת ישראל צריכה להחליט האם היא רוצה שירותים חברתיים, האם היא רוצה חברה אזרחית, האם היא רוצה פעילות קהילתית, האם היא רוצה תמיכה באוכלוסיות מוחלשות, האם היא רוצה חינוך וכיוצא באלה.

אופיר כץ: צריך להחליט על זה כי המצב הנוכחי הוא שארגוני החברה האזרחית נמצאים על סף קריסה.

אופיר כץ: פשוט על סף קריסה.

אופיר כץ: אני רוצה לעשות הבחנה בין מה שנאמר פה על פעילויות ספציפיות שהמדינה רוכשת או תומכת בהן, לבין מה שאנחנו מדברים.

אופיר כץ: אנחנו מדברים על שימור התשתיות של המגזר החברתי, על שימור תשתיות של 13,000 עמותות או יותר שפועלות וכרגע בחלקן הגדול הפסיקו לפעול מכל מיני סיבות.

אופיר כץ: מאות אלפי אנשים שנמצאים בחל"ת הם עובדי החברה האזרחית.

אופיר כץ: כשייגמר המשבר, אם לא נשמר את התשתיות, לא יהיה להם לאן לחזור.

אופיר כץ: אם לא נשמר את התשתיות, הממשלה תרצה שנעזור בשטח אבל לא יהיה מי שיעזור בשטח.

אופיר כץ: על זה אנחנו מדברים.

אופיר כץ: גל דיבר ארוכות ואנחנו באמת עובדים הרבה גם עם גל וגם עם הילה, ואנחנו מקבלים באמת אוזן קשבת, אבל הנושא של שימור התשתיות הוא דרמטי.

אופיר כץ: זה שמשרד הרווחה או משרד החינוך מאפשר פעילות כזאת או אחרת זה בסדר גמור, אבל זה לא פותר את הבעיה המרכזית שאנחנו מדברים עליה.

אופיר כץ: צריך להחליט איך עובדים ולפי דעתנו חייבים להעמיד קרן סיוע שתאפשר לתחזק את התשתיות.

אופיר כץ: זה מה שצריך לעשות.

אופיר כץ: לא הלוואות ולא דברים אחרים.

אופיר כץ: קרן הסיוע צריכה לבוא לכל העמותות ולא רק לעמותות שהמדינה מקבלת מהן שירותים.

אופיר כץ: זאת עמדתנו.

אופיר כץ: גם עמותות רבות אחרות – 6,000 או 7,000 עמותות – צריכות להיות במצב שבו הן יכולות להחזיר את האנשים ואת המתנדבים ולתת שירות קהילתי.

אופיר כץ: 200 מיליון שקל שהציעו זה לא מספיק לכלום, לטעמנו, אבל גם הוא עדיין לא הגיע לשום מקום עד לרגע זה.

אופיר כץ: העברנו לוועדה איזושהי הצעה לקרן סיוע למגזר השלישי.

אופיר כץ: אני מניח שזה מונח בפניכם.

אופיר כץ: הצענו קריטריונים פשוטים מאוד, קריטריונים של רוחב שנותנים מענה מהיר ביותר לכולם.

אופיר כץ: אנחנו חושבים שהתפיסה צריכה להיות לא בדרך של תמיכות, שמצריכות את הערות הציבור ואת משרד המשפטים.

אופיר כץ: ראש הממשלה פרסם לפני כמה ימים תקנות לשעת חירום, וזה מה שצריך לעשות.

אופיר כץ: צריך לפרסם תקנות לשעת חירום, לקבוע שם את הקריטריונים ולרוץ קדימה, כי מחר יהיה מאוחר.

אופיר כץ: תודה רבה.

מיכאל ביטון: אני רוצה להגיד לעורך הדין אופיר כץ, אתה זה שכתבת את הספר על המלכ"רים ועל העמותות, נכון?

מיכאל ביטון: אני רוצה להגיד לך לא לשפוך את התינוק עם המים.

מיכאל ביטון: אנחנו פועלים פה למען כלל המלכ"רים – אלה שנותנים שירות לממשלה ויש להם חוזים והתקשרויות עם הממשלה, ואלה שלא זקוקים לממשלה.

מיכאל ביטון: וגם אלה שעובדים עם הממשלה, ההכנסה שלהם מהממשלה יכולה להיות רק 10% או 20%.

מיכאל ביטון: חשוב לומר כאן בוועדה שאנחנו רוצים את כל העמותות מגויסות למלחמה בקורונה וכל עמותה שמראה פעילות בתחום הזה, חייבת לקבל עדיפות.

מיכאל ביטון: אני מסכים איתך שצריך לדאוג לכולם, אבל אנחנו לא אומרים או זה או זה, אלא מבט כולל על התחום הזה.

אופיר כץ: גם אני התכוונתי לכולם ולא או לזה או לזה.

אופיר כץ: שלא תהיה אי הבנה, התכוונתי לכולם.

ליאור פינקל-פרל: בהמשך לדבריו של חבר הכנסת ביטון אני רוצה לומר שקודם כל המגזר השלישי מגויס במלואו למאבק בקורונה.

ליאור פינקל-פרל: זה המשבר הלאומי הנוכחי וכולנו מגויסים קודם כל למתן מענים לצרכים שקיימים.

ליאור פינקל-פרל: זה הדבר הראשון שהכי חשוב לומר.

ליאור פינקל-פרל: השיח על הארגונים הוא משמעותי והוא כאן ועכשיו, אבל ארגונים הם בסופו של דבר כלי למתן סיוע לאוכלוסיות שצריכות סיוע.

ליאור פינקל-פרל: צריך להבין שאם אנחנו אומרים שארגוני החברה האזרחית נמצאים בקריסה, המשמעות היא שעשרות אלפי אם לא מאות אלפי אזרחים לא יקבלו את השירותים הנצרכים והרגישים ביותר שהחברה הישראלית צריכה.

ליאור פינקל-פרל: תשתית חברתית שנבנתה פה במשך שנים עומדת לקרוס מול העיניים, ומישהו יצטרך לקבל בחזרה את האחריות למתן השירותים.

ליאור פינקל-פרל: רציתי לשתף איתכם שני דברים משמעותיים גם כמענה לדברים שנאמרו פה.

ליאור פינקל-פרל: דבר ראשון, יש צוות מקצועי מאוד ומחויב מאוד במשרדי הממשלה שבאמת עובד איתנו לילות כימים.

ליאור פינקל-פרל: לצד זאת חשוב לי לומר שאנחנו עובדים בעיקר בשיטה של יידוע.

ליאור פינקל-פרל: כמו שגל אמר, אם מגבשים עכשיו את הקריטריונים, נציגות החברה האזרחית צריכה להיות בתוך החדר שמגבש את הקריטריונים.

ליאור פינקל-פרל: לא לקבל אחר כך ולתת לזה התייחסות.

ליאור פינקל-פרל: לא יכול להיות שמדברים עלינו בלעדינו בכל החדרים של קבלת ההחלטות ומעבירים לנו ליידוע או להתייחסות בדיעבד.

ליאור פינקל-פרל: הדבר השני הוא בנושא השוואת התנאים למגזר העסקי.

ליאור פינקל-פרל: צריך לקחת בחשבון, וזה גם נאמר בוועדה הזאת, שישנם מקרים ייעודיים וייחודיים שרלוונטיים רק למלכ"רים ולא רלוונטיים למגזר העסקי.

ליאור פינקל-פרל: אי אפשר לפטור אותם בכך שזה רלוונטי רק למלכ"רים.

ליאור פינקל-פרל: מס שכר הוא מס ייחודי ואי אפשר לא להתייחס אליו בגלל שאין לו מתן מענה גם במגזר העסקי.

ליאור פינקל-פרל: אותו דבר בנושא סיווגי עמותות לפטור מארנונה, שזה קצת יותר מורכב ואנחנו עדיין מחכים לדחיית התשלומים של החשמל והמים.

ליאור פינקל-פרל: בימים האחרונים ערכנו סקר יחד עם השולחן העגול ועם משרד המשפטים.

ליאור פינקל-פרל: תוך 24 שעות נכנסו יותר מ-370 ארגונים – זה נותן לכם הבנה על תחושת הבהילות.

ליאור פינקל-פרל: מהנתונים שעולים, 85% מהארגונים נפגעו ב-30% מכוחם פגיעה של הפסקה מיידית בפעילות והשאר פגיעה משמעותית בהיקף הפעילות שלהם.

ליאור פינקל-פרל: מדובר ארגונים גדולים וקטנים בשלל תחומי תוכן.

ליאור פינקל-פרל: 66% מהארגונים, כלומר שני שליש מהארגונים הצטמצמו להם ההכנסות גם מהתקשרויות עם המדינה וגם בהכנסות עצמיות.

ליאור פינקל-פרל: ארגונים שלא הסתמכו על המדינה, פועלים ונותנים שירותים ועל כך מתבססים, נפגעו משמעותית גם כן.

ליאור פינקל-פרל: שני שליש מהארגונים צמצמו באופן כזה את הפעילות שלהם שקטנו מספר המוטבים.

ליאור פינקל-פרל: זה פגע ישירות באיכות השירותים שהם נותנים.

ליאור פינקל-פרל: אם אנחנו לא נתעשת וניתן להם אוויר וחמצן להמשך הפעילות היום, האוכלוסייה היא זאת שתינזק בצורה הרחבה ביותר.

איריס סלמן: אני מבקשת גם זכות דיבור.

עודד פורר: בבקשה, איריס.

איריס האן: אני מנכ"לית החברה להגנת הטבע.

איריס האן: בהמשך ישיר לדברים שנאמרו קודם על ידי מנהיגות אזרחית, אנחנו בחברה להגנת הטבע מחנכים במשך שנים ופועלים עם הציבור למען אהבת הארץ ושמירת הטבע.

איריס האן: אני מקווה שכולם רואים אותנו כחלק בלתי נפרד מהחברה הישראלית.

איריס האן: אנחנו פועלים במגוון תחומים ואנחנו אחת העמותות שנפגעה באופן משמעותי מאוד כתוצאה מהפסקה מוחלטת של כל פעילות מערכת החינוך, למעט מה שמקוון, והפסקת כל הטיילות.

איריס האן: יש לנו כאלף עובדים והוצאנו לחל"ת את כל המדריכים.

איריס האן: אנחנו כן ממשיכים לספק שירותים לציבור הרחב, גם לילדים, ועושים מאמץ להפוך כל אבן כדי להיות רלוונטיים ולהביא את הטבע לתוך הבית.

איריס האן: אנחנו מספקים שירותים גם לחוגי הסיירות שעובדים באופן מקוון וגם בתכנים שאנחנו מנגישים לציבור הרחב, כדי להמשיך לעשות את מה שאנחנו תמיד עושים עבור החברה הישראלית גם בימים הלא צפויים הללו.

איריס האן: לגבי היום שאחרי, שזה הדבר שמטריד אותנו ונדון קודם – גם אופיר דיבר על זה קודם – ההמטרה מבחינתנו, ואני רואה את זה כאינטרס לאומי בשותפות ארוכת שנים בינינו לבין המדינה, היא שמירה על התשתית ליום שאחרי.

איריס האן: התשתית בעולם התוכן שלנו, של חינוך לשמירת טבע, של טיילות פנאי וטיילות חינוכית, היא תשתית של הון אנושי.

איריס האן: המדריכים שלנו, הצוות שלנו שחייב להיות מתוחזק כל הזמן.

איריס האן: מדריכים לא נולדים פתאום.

איריס האן: הם צריכים לעבור הכשרה, הם צריכים להיות עם תעסוקה, הם צריכים להיות עם איזשהו רצף, אחרת הם פשוט לא יהיו ביום שאחרי.

איריס האן: לגבי היום שאחרי, לתפיסתנו, אחרי תקופה כל כך ארוכה של סגר, אנחנו רואים תפקיד מאוד משמעותי שלנו כחלק מהמאמץ לצאת שוב החוצה, להוציא שוב את האנשים לטבע.

איריס האן: אני מאמינה ומקווה שיהיה ביקוש לעשות הפוגה וחזרה לשגרה, בעיקר במערכת החינוך, אבל לא רק, באמצעות היציאה החוצה ואנחנו חייבים להיות מוכנים.

איריס האן: בוועדת החינוך של הכנסת היה דיון מוקדם ואני מיקדתי שם את הקושי העיקרי שאנחנו נתקלים בו.

איריס האן: אני אשמח להעלות את זה גם כאן.

איריס האן: כמעט כל כוח ההדרכה שלנו בחברה להגנת הטבע, כ-400 עובדים, יצאו לחופשה ללא תשלום.

איריס האן: חלק גדול מהם עובדים צעירים יחסית ותקופת הזכאות שלהם לדמי אבטלה יחסית מצומצמת.

איריס האן: לפי ההשערות לגבי מועד החזרה לפעילות, יש פער בין תקופת הזכאות של אותם עובדים לקבלת דמי אבטלה לבין מועד החזרה לפעילות מלאה בחוץ.

איריס האן: אנחנו חוששים חשש מאוד גדול שאנחנו נאבד את התשתית, נאבד את ההון האנושי שלנו בתקופה הזאת.

איריס האן: אנחנו פונים כאן למדינה גם כמעסיק וגם מתוקף התפקיד הציבורי שלנו בחינוך ובשמירת הטבע, לסייע לנו, לתת לנו תמיכה וגיבוי לסגור את הפער שבין תקופת סיום החל"ת לבין מועד החזרה לעבודה.

איריס האן: זה יכול להיות בתמיכה במעסיקים כדי להחזיר לעבודה, זה יכול להיות בהגמשת תקנות התמיכה.

איריס האן: א

עודד פורר: זה ברור, ברור.

איריס האן: אין עדיין מענה מספק וצריך לזכור שאנחנו אחרי שנה שאין בה תקציב מדינה, דבר ששיבש את כל ההעברות התקציביות ממילא לחלק מהארגונים, וגם לנו.

איריס האן: לא קיבלנו תמיכה מספקת כדי להמשיך ולפעול.

איריס האן: הכי נשמח, כמובן, לא לקבל שום תמיכה ושום כסף אלא להחזיר לאיזושהי פעילות את הנוער, את הילדים, את הציבור.

איריס האן: נשמח לקחת בזה חלק.

עודד פורר: תודה רבה.

עודד פורר: חברת הכנסת פרקש, בבקשה.

אורית פרקש הכהן: תודה רבה על הדיון החשוב הזה.

אורית פרקש הכהן: אני רוצה לסכם באותו מסר שפתחתי בו בבוקר בדיון סטטוס עם אנשי החשב הכללי ורשות המסים.

אורית פרקש הכהן: המצב הזה, של הנשמת המשק באופן מלאכותי וכלכלי, לא יכול להימשך עוד הרבה מאוד זמן.

אורית פרקש הכהן: אני ממש משוכנעת יותר ויותר ככל שעובר הזמן, שהגיע הזמן לבנות ולגבש מדיניות, שהיא קצת יותר מאוזנת כלכלית אל מול השיקולים הבריאותיים, ולהתחיל לשחרר את המשק לפעילות באופן הדרגתי.

אורית פרקש הכהן: אני מבקשת שאדוני היושב-ראש יתנה את זה כדרישה אסטרטגית שלנו כוועדת הכספים.

אורית פרקש הכהן: כבר היום מונחת על שולחננו בקשה של הממשלה לחרוג מגבולות התקציב, 1 חלקי 12, כחלק מההתמודדות התקציבית.

אורית פרקש הכהן: אנחנו נדרשים בדחיפות לאשר את תיקון חוק יסוד משק המדינה.

אורית פרקש הכהן: כמו שעשית בחוכמה בתיאום איתנו בתחילת המשבר, ודרשת לראות תוכנית ארוכת טווח.

אורית פרקש הכהן: אתה יודע, לא באמת קיבלנו תשובות על תרחישים, אבל היום, היום אי אפשר שלא ננצל את הכוח שלנו כדי לקבל תשובה בהיבט הזה.

אורית פרקש הכהן: זאת האחריות בשולחן הזה.

אורית פרקש הכהן: היא לא רק להגיד: בואו נשב כולנו ונישאר בבתים עוד חצי שנה.

אורית פרקש הכהן: בסוף, גם הכלכלה תשפיע על הבריאות ותשפיע על כולנו.

אורית פרקש הכהן: בעיניי מוכרחים לייצר שיח שבו אנחנו נהיה המנוף על הגורמים בממשלה.

אורית פרקש הכהן: שמענו היום את ראש רשות המסים, שבעצם אמר:

אורית פרקש הכהן: אנחנו תומכים במה שאתם אומרים, אבל בסוף החליטו מה שהחליטו.

אורית פרקש הכהן: בואו ניתן להם את הכוח להתחיל לייצר מדיניות יותר מאוזנת, מדיניות שמתחילה לשחרר את המשק בהדרגה.

עודד פורר: תודה.

עודד פורר: אני מודה לכל מי שלקח חלק בדיון, גם לנציג החשב הכללי.

עודד פורר: לצערי, לא פתרתם את הכול והדברים נשארו עדיין פתוחים.

עודד פורר: יש לא מעט דברים שהם פתוחים ואנחנו נבקש, גל, להעביר לנו תשובות גם בכתב.

עודד פורר: אי אפשר בכל פעם לקיים דיון רק בשביל לקבל תשובות מהחשב הכללי.

עודד פורר: אומנם לא עמדתם בדברים אחרים שביקשנו שתעבירו לנו בכתב, אבל תבואו לאשר משהו עוד הערב, כנראה, אז תצטרכו גם שם לתת תשובות.

עודד פורר: לגבי המענקים למלכ"רים, זאת התחייבות ששמענו אותה כבר לפני שבועיים, כשאישרנו 480 מיליון שקל.

עודד פורר: עד לרגע זה לא קיבלנו קריטריונים.

עודד פורר: גם אתה אומר שעדיין אין קריטריונים.

עודד פורר: נבקש לקבל בכתב לוועדה מתי יהיו קריטריונים וככל שהם יוצאים, את הקריטריונים עצמם.

עודד פורר: כנ"ל לגבי קרן העסקים שנפתחה למלכ"רים – קודם דיברנו על המענקים ועכשיו אנחנו מדברים על ההלוואות – כמה הגישו בקשה במסלול הזה?

עודד פורר: כמה נמצאים בצנרת?

עודד פורר: כמה אושרו, אם בכלל אושרו?

עודד פורר: אותו הדין לגבי המקדמות של הממשלה למי שעובד מול הממשלה.

עודד פורר: אני חייב לומר במאמר מוסגר שלמרות שאמרתם שתבטלו ימי אשראי, גם לעסקים לא שולם ולא בוטלו ימי אשראי.

עודד פורר: עסקים בתחומים מסוימים, שנכון שהם מוחרגים מחוק מוסר התשלומים, בתקופה הזאת זה לא בגלל חוק מוסר התשלומים אלא כדי לתת אשראי לעסקים האלה.

עודד פורר: מספיק שהממשלה תשלם מוקדם יותר את מה שהיא חייבת, כבר נתת אשראי להרבה מאוד.

עודד פורר: גם בהקשר על עמותות ומלכ"רים, אנחנו לא רוצים לדעת סכום.

עודד פורר: אנחנו רוצים לדעת כמה מתוך כמה כבר הועבר.

עודד פורר: אנחנו רוצים לקבל בכתב האם גם המלכ"רים זכאים לדחייה של תשלומי ארנונה, חשמל, מים וכל מה שניתן לאחרים.

עודד פורר: עלתה מספר פעמים הדרישה לבטל או לוותר על מס מעסיקים למלכ"רים בתקופה הזאת.

עודד פורר: עד לרגע זה לא קיבלנו שום תשובה.

עודד פורר: תשובה לנושא של מתן שירותים מרחוק, כדוגמת מה שהיה בהקשר של קרן קרב – כמו שהמורים מלמדים היום מרחוק, גם בדברים אחרים ובכל הפרויקטים של ההעשרה ניתן ללמד מרחוק.

עודד פורר: הדבר האחרון, גם הוא עולה פה כמעט בכל דיון בוועדה, והוא לעשות חלף דמי אבטלה.

עודד פורר: לא להכריח אנשים לצאת לאבטלה, אבל יש עובדים שתפוקת העבודה שלהם עכשיו היא 20% או 10%.

עודד פורר: בוודאי גם בעמותות לתת לעשות את זה ועדיף להזרים את התקציבים האלה לעובדים שלהם דרך העמותות עצמן.

עודד פורר: מה שהם יקבלו, חלק מזה יהיה אבטלה, חלק מזה יהיה באמת בגין עבודה שנעשית.

עודד פורר: אנחנו נבקש את התשובות האלה בכתב, ואני לא רוצה להגיד שבהקדם, אבל עוד לפני הפסח.

עודד פורר: תודה לכולם, הישיבה נעולה.

עודד פורר: שימו לב, תצא הודעה אחרי המליאה על ישיבות נוספות שיתקיימו.

עודד פורר: תודה.